เรื่องร้องเรียน (ร้องเรียน,สอบถาม) วันที่ 2023-08-15 06:17:50 — แขวงบางขุนนนท์ เขตบางกอกน้อย จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660031962 

ขอให้ตรวจสอบการเก็บค่าจอดรถ บริเวณลานจอดรถข้างทางรถไฟและข้างโรงพยาบาลศิริราช เขตบางกอกน้อย กรุงเทพมหานคร จุดสังเกต พื้นที่ดังกล่าวจะอยู่ติดกับกับทางรถไฟ และอยู่ระหว่างทางเข้าโรงพยาบาลศิริราชกับวัดอรุณอมรินทร์ (จากการตรวจสอบเป็นวัดอมรินทรารามวรวิหาร) (บันทึกตามผู้ร้องแจ้ง) เนื่องจากวันที่ 12 สิงหาคม 2566 เวลาประมาณ 09.30 น. ผู้ร้องได้เดินทางไปจอดรถในพื้นที่ดังกล่าว พบกับบุคคลที่ 1 เพศชาย (ไม่ทราบชื่อและนามสกุล) อายุประมาณ 40-50 ปี ส่วนสูงประมาณ 170 เซนติเมตร รูปพรรณสัณฐานลักษณะผอมและทรงผมที่มีลักษณะสั้นเกรียน ผิวสีดำ ถือบัตรจอดรถหรือตั๋วฉีกเล่มละ 5 บาท (ห้าบาทถ้วน) และทำการเก็บเงินค่าจอดรถจากผู้ร้องเป็นจำนวนเงิน 100 บาท (หนึ่งร้อยบาทถ้วน) ผู้ร้องจึงสอบถามบุคคลที่ 1 ว่า "เหตุใดจึงเก็บเงินค่าจอดรถในจำนวนเงินดังกล่าว" บุคคลที่ 1 ได้แสดงพฤติกรรมที่ไม่เหมาะสมเสมือนมาเฟียและแจ้งกับผู้ร้องว่า "ไม่จอดรถ ไม่จ่ายเงิน ก็ไปหาที่จอดรถที่อื่น" และในพื้นที่จอดรถดังกล่าวก็ได้มีกลุ่มบุคคลเป็นจำนวนประมาณ 3-4 คน ลักษณะเดียวกันกับบุคคลที่ 1 ทำการเดินเก็บค่าจอดรถจากประชาชนที่เข้ามาทำการจอดร่วมด้วย อีกทั้งพื้นที่ดังกล่าว โดยผู้ร้องทราบว่าเป็นพื้นที่ของการรถไฟ อีกทั้งผู้ร้องแจ้งว่าเมื่อหลายปีก่อนพื้นที่ดังกล่าว มีการเก็บค่าจอดรถเป็นจำนวน 40 บาท (สี่สิบบาทถ้วน) เพียงเท่านั้น และต่อมาเมื่อคณะรักษาความสงบแห่งชาติ หรือ คสช. เข้ามาทำการปฏิรูปพื้นที่และมีการแจ้งว่าพื้นที่ดังกล่าวจะต้องมีการจอดรถแบบไม่เสียค่าบริการ จึงมีประชาชนที่ประสงค์จะจอดรถฝากประชาชนในพื้นที่ จองพื้นที่จอดรถ โดยการเสียค่าจองพื้นที่ในการจอดรถเป็นจำนวนเงินประมาณ 300-500 บาท (สามร้อยบาทถึงห้าร้อยบาทถ้วน) เนื่องจากในพื้นที่หาที่จอดรถยาก (บันทึกตามผู้ร้องแจ้ง) ซึ่งผู้ร้องเห็นว่ามันไม่เป็นธรรมกับผู้ร้องและประชาชนเป็นอย่างมาก และทำให้ได้รับความเดือดร้อนและไม่ได้รับความสะดวกในการให้บริการ จึงประสงค์ให้หน่วยงานที่เกี่ยวข้องดำเนินการตรวจสอบกลุ่มบุคคลดังกล่าว เพื่อบรรเทาความเดือดร้อนให้แก่ผู้ร้องและประชาชนต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata